**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**VOT ELECTRONIC din 02-04.12.2020**

**HOTĂRÂREA NR. 04**

**pentru validarea modificărilor și completărilor aduse Statutului profesiei de avocat și Statutului Casei de Asigurări a Avocaților (C.A.A.), prin delegare de către Consiliul Uniunii Naționale a Barourilor din România (U.N.B.R.)**

*Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (în continuare Lege),*

*Văzând dispozițiile art. 63 alin. (1) lit. e) din Lege, precum și Hotărârile Consiliului Uniunii Naționale a Barourilor din România (în continuare U.N.B.R.) nr. 107/2020 și 108/2020;*

*Având în vedere Hotărârea nr. 08/06-07 iunie 2019 a Congresului avocaților privind mandatarea U.N.B.R., ca în perioada dintre Congrese să îndeplinească atribuția prevăzută la art. 63 alin. (1) lit. e) din Lege, urmând ca hotărârile Consiliului U.N.B.R. să fie supuse ratificării Congresului imediat următor și Hotărârea Consiliului U.N.B.R. nr. 04/05 septembrie 2019 privind modificarea și completarea Statutului Casei de Asigurări a Avocaților (în continuare C.A.A.),*

*Constatând că materialele supuse votului au fost publicate pe pagina web a U.N.B.R., în data de 19 noiembrie 2020 și comunicate ulterior, prin poșta electronică, către toți delegații la Congres, astfel cum aceștia au fost comunicați de barouri,*

*În urma votului electronic asupra materialelor ce au compus ordinea de zi a Congresului, pe platforma ifep.ro, în perioada 02-04.12.2020 și pe baza Raportului C.A.A. și a Rapoartelor Cenzorilor C.A.A. aprobate de Congresul avocaților,*

*Având în vedere încheierea procedurii de vot electronic și constatarea că, potrivit datelor furnizate de platforma ifep.ro, s-au constituit cvorumul și majoritatea prevăzute pentru aprobare,*

**HOTĂRĂŞTE:**

**Art. 1.** – Se validează modificările și completările aduse Statutului C.A.A. prin Hotărârea Consiliului U.N.B.R. nr. 4/05 septembrie 2019.

**Art. 2.** – Se mandatează Consiliul U.N.B.R. ca în perioada dintre Congrese să îndeplinească atribuția prevăzută la art. 63 alin. (1) lit. e) din Legea nr. 51/1995, urmând ca hotărârile Consiliului U.N.B.R. să fie supuse ratificării Congresului imediat următor.

**Art. 3.** – Prezenta Hotărâre se afișează pe pagina web a U.N.B.R. ([www.unbr.ro](http://www.unbr.ro)) și se comunică prin e-mail barourilor și C.A.A., care vor asigura comunicarea hotărârii către membrii barourilor și, respectiv, filialele C.A.A..

**P R E Ş E D I N T E U.N.B.R.**

**Av. dr. Traian-Cornel BRICIU**